JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iraan oli Gaza minisõja taga?
Netanyahu süüdistused haihtumas
Venemaa mõistis Iisraeli hukka Gaza olukorra eest
Vaid nädal pärast relvarahuga lõppenud
Iisraeli ja Palestiina Islamidžihaadi vahelise minisõja taga
võis suure tõenäosusega olla Iraani Revolutsioonikaart,
kelle peaaegu täieliku kontrolli all mainitud rühmitus on olnud
juba üle nelja aastakümne, alates oma rajamisest.
Sõjategevus algas pärast seda, kui Iisraeli armee eriüksused
vahistasid augusti alguses tehtud reidil Jeninis
tagaotsitava Islamidžihaadi Läänekalda juhi Bassem Saadi
ja operatsiooni käigus hukkus teinegi džihaadi juht.
Gaza sektori Islamidžihaad maksis vahistamise ja surma eest kätte,
alustades raketituld Iisraeli, mis viis kohe Iisraeli vasturünnakuni
ja jätkus veel jõulisema raketitulega islamirühmituse poolt.
Gazat valitsev Hamas sõjas ei osalenud,
vaid püüdis koos Egiptusega sõjategevust lõpetada.
Iisraeli armee teatel
elimineeriti praktiliselt kõik Palestiina Islamidžihaadi ülemad,
relvalaod, raketi- ja pommitehased ning baasid.
Enne vaherahu jõustumist pühapäeva öösel vastu esmaspäeva,
oli Islamidžihaad tulistanud Iisraeli veidi alla 1000 raketi ja lühimaaraketi.
neist 160 plahvatas Gaza poolel,
tappes 15 inimest, sh mitmeid lapsi.
Iisraeli õhutõrjesüsteem Iron Dome hävitas üle 300 raketi,
paarkümmend kukkus asustatud aladele,
ja ülejäänud enamik avaaladele, ilma ühegi Iisraeli inimohvrita.
Uudistesaate koostamise ajal relvarahu veel püsis.
Nädala eest tähistati laupäeval, 6. augustil alanud
juutide rahvuslikku mälestuspäeva, Tisha b'Avi.
Siis meenutatakse peamiselt kahe templi,
nii Saalomoni kui Heroodese aegse hoone hävingut aastatuhandete eest.
Erinevalt Yom Kippurist, Rosh HaShana'st
a teistest suurtest juudi pühadest, pole Tisha b'Av piibellik kalendripüha,
kuigi see on tänapäeval ka paastupäev.
Selle kehtestasid Talmudi uurijad
ja seetõttu pärineb see rabinistlikust, mitte piibellikust judaismist.
Sama päevaga
seostatakse mitmeid teisigi suuri diasporaa aegseid tragöödiaid,
kuid hiljem on päeva meenutustega seoses tõstetud üha jõulisemalt esile
tulevase kolmanda templi ehitusplaane.
Kuigi parlamendivalimisteni on aega veel 2,5 kuud,
on seis hakanud tasapisi selginema
ja erinevad blokid tervikuteks vormuma.
Praeguste andmete järgi näib,
et endine peaminister Benjamin Netanyahu ja religioosne paremblokk
tulevad tagasi võimule ja nende seast lähtuks ka peaminister.
Nn koalitsioonivalitsusse keegi enam eriti ei usu,
sest see eeldaks taas araabia- parteide kaasamist valitsemisse,
ja seda ideed kuigi paljud enam eriti ei toeta.
Kaalukeeleks näivad praeguste küsitluste järgi tõusvat
endise peaministri partei Yamina hääletajad,
kes liiguvad toetama uut Zionist Spirit parteid,
mis ületaks valimiskünnise nelja rahvaesindaja toel.
Ühinemise korral Likudi juhitud religioosse paremblokiga,
tooks see grupile parlamendis mitmekohalise enamuse.
Hetkel valitseb hääletajate seas siiski veel korralik ebakindlus -
peaaegu 20 % pole veel väljendanud avalikku arvamust,
kellele oma hääle annavad
Jeruusalemma abilinnapea
ja tulevastel valimistel ka Likudi kandidaat Fleur Hassan-Nahoum
ütles Jerusalem Postile,
et Likudi juhi ja endise peaministri Benjamin Netanyahu altkäemaksu-,
pettuse ja usalduse kuritarvitamise süüdistused on kokku varisemas.
Tema sõnul näitab see,
et poliitikuil peaks olema võimul olles puutumatus kriminaaluurimise suhtes
ja neid ei tohiks hukka mõista, enne kui kohus on otsuse teinud.
Enamikes demokraatlikes riikides on peaministritel, presidentidel
või rahvaesindajail mingisugune puutumatus,
kuna kohe kui sinust saab ametnik või valitsusjuht,
oled automaatselt kõigi sihtmärk, kes sinust lahti tahavad saada,
ütles Hassan-Nahoum.
Kuna nad ei saa sind kõrvaldada valimistel, kasutavad nad teist viisi
ja loobivad pori, lootes, et see hakkab kinni.
Vaadates Netanyahu süüdistuste tänast seisu,
on need praktiliselt kokku varisemas.
Ainus õige viis oleks olnud oodata ametiaja lõpuni
ja esitada talle süüdistus siis.
Nii ütles Jeruusalemma abilinnapea Fleur Hassan-Nahoum,
kes esindab nn Anglo-Likudi gruppi.
Palestiinlaste omavalitsus on taas näidanud pikka nina
nii EL-ile kui ÜRO Inimõigusorganisatsioonile,
tõstes nende süüdimõistetud terroristide palku,
kes tapsid 20 aasta eest toimunud pommirünnakus 9 inimest
Palestiina omavalitsuse teade
nelja terroristi palkade tõstmisest ligi 15% võrra
langes kokku Tisha B'aviga pühapäeval
ning ka 6. augustil toimunud pommirünnaku 20. aastapäevaga.
Rünnak toimus Jeruusalemma Heebrea Ülikooli linnakus
Frank Sinatra nimelises kohvikus 31. juulil 2002. a.
Toona hukkus 9 inimest ja lisaks sai viga veel 80.
Viimase 20 aasta jooksul on Mahmoud Abbasi valitsus
maksnud rünnaku sooritanud neljale terroristile
rohkem kui 2,5 miljonit dollarit.
Nende kõigi kuupalgad tõusevad vanglas viibimise ajal
nüüd ca 2500 dollarini kuus.
Lisaks saavad nad iga kuu veel 100 dollarit,
kuna elasid rünnaku ajal Jeruusalemmas.
Iisraeli Julgeolekukabinet hääletas pühapäeval
800 miljoni seekli vähendamise poolt maksudest ja aktsiisidest,
mida Iisrael Palestiina omavalitsusele kogub,
mida tuleb seaduse järgi teha seni,
kuni PO maksab Iisraeli rünnanud terroristidele.
Iisrael on korduvalt nõudnud,
et Euroopa Liit, ÜRO ja kõik abiühendused lõpetaksid abi PO-le,
kuni see "pay for slay" ehk taparahasüsteem on lõpetatud.
Lubadustest hoolimata pole ükski ühendus seda veel teinud.
Venemaa, kes on osalenud alates veebruarist
erioperatsiooniks nimetatud rünnakusõjas Ukraina vastu, nõuab,
et pooled - Iisrael ja Islamidžihaad näitaksid maksimaalset vaoshoitust,
kuid mõistis hukka Iisraeli tegevuse Gazas eelmisel nädalavahetusel.
Venemaa välisministeerium teatas,
et Moskva on tõsiselt mures uue relvastatud vägivalla suhtes,
mis "algas Iisraeli õhurünnakuga Gazas
ja millele palestiinlaste rühmitused olevat reageerinud" massiivsete,
meelevaldsete pommitamistega Iisraeli suunas.
Ministeeriumi teatel jälgib Kreml murelikult toimuvat ja teatas,
et täieulatusliku sõjalise konflikti jätkamine halvendaks veelgi
juba niigi kahetsusväärset humanitaarolukorda Gazas.
Välisministeeriumi esindaja unustas mainida Venemaa enda,
kordades halvemat tegevust Ukrainas,
mida näeb peaassamblee ja ÜRO Julgeolekunõukogu
vastavates resolutsioonides.
Sellega mõtles ta Venemaa toetust Palestiina-Iisraeli konflikti
püsivale ja pikaajalisele lahendusele kahe riigi põhimõtte alusel.
Hoolimata Iraani kahe nädala eest tehtud ähvardustest
hävitada New York, või sellest hoogu saanuina
on lääneriikide läbirääkijad naasmas taas kõnelustele Iraaniga
2015. a JCPOA lepingu üle.
Erinevate riikide tippläbirääkijad teatasid pühapäeval,
et on optimistlikud võimaluse suhtes jõuda kokkuleppele
Teherani uraanirikastamisega seotud piirangute suhtes.
"Oleme juba 5 minuti või 5 sekundi kaugusel finišijoonest,"
rääkis Venemaa suursaadik Mihhail Uljanov reportereile Viinis.
Tema sõnul on lahendada veel vaid 3-4 väikest probleemi.
Need on siiski delikaatsed just iraanlastele ja ameeriklastele,
ütles Uljanov.
"Ma ei saa garanteerida, kuid näib, et liigume õiges suunas."
Ka EL-i pealäbirääkija Enrique Mora väljendas kindlat optimismi
kõneluste senise progressi suhtes.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee